“กปน.” เปิดลงทะเบียน-เช็กสิทธิ์ ขอคือเงินประกันใช้น้ำ ผ่านออนไลน์ 1 พ.ค.นี้!
"การประปานครหลวง" (กปน.)​ เปิดเช็กสิทธิ์-ลงทะเบียน ขอคือเงินประกันใช้น้ำ ผ่านออนไลน์ 1 พ.ค.นี้! 
"การประปานครหลวง" (กปน.)​ เปิดเช็กสิทธิ์-ลงทะเบียน ขอคือเงินประกันใช้น้ำ ผ่านออนไลน์ 1 พ.ค.นี้!
16 เม.ย. 2563

นายปริญญา ยมะสมิต ผู้ว่าการการประปานครหลวง (กปน.) เปิดเผยว่า กปน. มี 4 มาตรการบรรเทาความเดือดร้อนและช่วยลดค่าใช้จ่ายของผู้ใช้น้ำในพื้นที่ กรุงเทพมหานคร นนทบุรี และสมุทรปราการ จากการแพร่ระบาดของไวรัสโควิด-19 ตามนโยบายรัฐบาลและกระทรวงมหาดไทย ในการบำบัดทุกข์ บำรุงสุขประชาชน
โดยหนึ่งในมาตรการหลัก ได้แก่ การคืนเงินประกันการใช้น้ำให้กับผู้ใช้น้ำประเภทที่ 1 ที่พักอาศัย (R1) รวมถึง คอนโค อาคารชุด ห้องเช่า นิติบุคคล (ผู้วางเงินประกัน) โดยผู้ใช้น้ำที่ขอเงินประกันคืนจะต้องมีชื่อตรงกับผู้วางเงินประกันการใช้น้ำ ซึ่งได้เริ่มเปิดให้ตรวจสอบสิทธิ์และลงทะเบียนออนไลน์ที่ www.mwa.co.th เมนู eservicesapp.mwa.co.th, แอพฯ MWA onMobile และ Line OA : @MWAthailand ตั้งแต่วันที่ 1 พฤษภาคม 2563 เป็นต้นไป โดยไม่จำกัดระยะเวลา หรือ โทร 0 2500 2828 ในวันจันทร์ถึงศุกร์ เวลา 08.30 – 16.30 น. (พิเศษวันเสาร์ที่ 2 และวันอาทิตย์ที่ 3 พฤษภาคม 2563 เปิดสายรับบริการ เวลา 08.30-16.30 น)
สำหรับเงินประกันการใช้น้ำที่วางไว้ตามประกาศ กปน. เรื่องการเรียกเก็บเงินประกันการใช้ประปาของ กปน. มาตรวัดน้ำแต่ละขนาด อาทิ มาตรวัดน้ำขนาด 1/2 นิ้ว เงินประกัน 200-400 บาท มาตรวัดน้ำขนาด 3/4 นิ้ว เงินประกัน 300-600 บาท ซึ่งผู้ใช้น้ำที่มีการชำระค่าน้ำตามปกติจะได้รับเงินประกันการใช้น้ำคืนตามขนาดมาตรวัดน้ำ และสามารถรับคืนเงินผ่านพร้อมเพย์, เคาน์เตอร์เซอร์วิส หรือ บัญชีธนาคารกรุงไทย กสิกรไทย ไทยพาณิชย์
โดยสามารถตรวจสอบสถานะของการลงทะเบียนผ่านช่องทางที่ได้ลงทะเบียนไว้ โดยจะเริ่มคืนเงินประกันการใช้น้ำตั้งแต่ 15 พฤษภาคมเป็นต้นไป ทั้งนี้จะมีการส่ง SMS แจ้งให้ทราบด้วย
นอกจากนี้ กปน.ยังมีอีก 3 มาตรการช่วยลดค่าใช้จ่ายผู้ใช้น้ำ ได้แก่
1.ยกเว้นการตัดน้ำ ทั้งมาตรชั่วคราวและถาวร งดการผูกลวดและการถอดมิเตอร์น้ำ 2 เดือน ตั้งแต่บัดนี้ถึงวันที่ 31 พฤษภาคม 2563
2.ลดค่าน้ำประปา 3% ให้กับผู้ใช้น้ำทุกประเภทเป็นระยะเวลา 3 เดือนสำหรับใบแจ้งค่าน้ำประปาของเดือน พฤษภาคม – กรกฎาคม 2563
3.ขยายระยะเวลาการชำระค่าน้ำประปา สำหรับผู้ใช้น้ำที่จดทะเบียนประกอบธุรกิจโรงแรม และกิจการที่ให้เช่าพักอาศัย โดยไม่คิดดอกเบี้ย และสามารถผ่อนชำระได้นานถึง 6 เดือนสำหรับใบแจ้งค่าน้ำประปาของเดือนพฤษภาคม – มิถุนายน 2563


